НАИВНО РАЗУМЕВАЊЕ ФЕНОМЕНА

Постављају се обе врсте питања. Разговор са дететом/децом се почиње од репродуктивних, а онда се наставља са питањима генеративне врсте. Поставите обе групе питања. У односу на појмове Сферична Земља и Смена дана и ноћи, замолите децу и да неке своје одговоре нацртају. Упутство за то је дато доле у тексту.

Запишите, или направите аудио снимак дечјих одговора, уз допуштење учитеља/ице.

|  |  |  |
| --- | --- | --- |
| **Појам** | **Питање** | |
| Сферична Земља | Репродуктивна | *Каквог је облика Земља? Можеш ли нацртати какав је облик Земље ?* |
| Генеративна | *Када би требало да ходаш пуно дана у правој линији, где би дошао?*  Зависно од дечјег одговора, даљи разговор се може водити у три различита правца:  а) уколико дете одговори: "Стигао бих на крај Земље" или слично - *Да ли човек може да падне са краја Земље уколико му се исувише приближи?*, и независно од тога да ли дете одговори позитивно или негативно:  *Где би човек пао?*, односно *Зашто људи не могу да падну са краја Земље?*  б) у примерима када дете није претпоставило да Земља има крај ("Ишао бих од града до града") -  Да ли Земља има ивицу или крај?  уколико је одговор био негативан: "Земља је бесконачна" - испитивање се завршавало  уколико је одговор био "Зато што је округла" следило је питање: *Да ли је Земља округла више као лопта или више као палачинка (пиксла, тацна)?*  в) уколико дете каже да Земља више личи на лопту, као последње у низу питања: *Ако је Земља округла као лопта зашто људи не падну са Земље ?* |
| Смена дана и ноћи | Репродуктивна | *Да ли се Земља покреће? Како се Земља покреће? Сада је дан, ускоро ће да падне ноћ, шта мислиш зашто долази до смене дана и ноћи на Земљи? Да ли се Месец покреће? Како се Месец покреће? Да ли се Сунце покреће?* (и евентуално: *Како се Сунце покреће?*) |
| Генеративна | *Кажи ми сада је дан, где је сада Сунце? Где је Сунце када је ноћ? Кажи ми где је Месец дању? А где је Месец ноћу? Да ли је на целој Земљи ноћ када је код нас ноћ?*  (без обзира на врсту претходних одговора, дете добија задатак да нацрта положај Земље, Месеца и Сунца. У односу на дечји цртеж испитивач је понављао претходни низ питања. Уколико је на дечјем цртежу била присутна фигура Земље и у односу на њу у положају изнад само фигура Месеца или само фигура Сунца, испитивач је питао дете:) *Када ће овде да буде ноћ, односно Када ће овде да буде дан?* |
| *Магнетизам* | Репродуктивна | *Шта је то магнетизам?* (затим се изводи једноставан оглед помоћу магнета и челичних спајалица:) *Овде на столу имамо спајалице. Сада ћу да им принесем један магнет. Посматрај шта се дешава?* (када дете утврди да је магнет привукао спајалице: "Магнет је привукао", испитивач наставља питањем:) *Зашто је магнет привукао спајалице?* |
| Генеративна | *Сада ћу спајалицама да принесем обичан ексер. Посматрај. Дешава ли се нешто? Дешава ли се нешто између спајалица и ексера?* (Дете се упути да пажљиво посматра оно што експериментатор даље ради; магнетом се прелази преко ексера неколико пута да би се ексер намагнетисао а затим се на спајалицама демонстрира његово привлачно дејство)  *Посматрај. Шта се дешава.* *Зашто ексер сада привлачи спајалице?* *Да ли је магнетизма било на ексеру пре него што смо магнетом превлачили преко њега?* Ако дете одговори негативно што је био најчешћи случај:) *Откуд магнетизам на ексеру? Да ли ће ексер заувек моћи да привлачи спајалице?* (уколико дете каже да неће:) *Шта ће се десити са магнетизмом који се налази на ексеру?* |
| *Еектрицитет* | Репродуктивна | *Шта је електрицитет? Како нека тела могу да се наелектришу?* (затим се изводи једноставан оглед:) *Овде имамо ситно исецкане папириће. Сада ћу да им принесем обичну пластичну оловку. Посматрај. Дешава ли се нешто?*  (Затим, пошто се лењир провуче кроз косу, постављају се следећа питања:) *Шта се дешава? Зашто је лењир привукао комадиће хартије?* |
| Генеративна | *Да ли је на лењиру било електрицитета пре него што смо га протрљали кроз косу*? (Пошто сва деца листом тврде да није било електрицитета претходно на лењиру:) *Откуд електрицитет?*  (у наставку огледа, испитивач руком превлачи преко лењира и потом га поново приноси комадићима хартије:) *Зашто лењир више не привлачи комадиће хартије?* (и пошто је сваки одговор био зато што на лењиру нема више електрицитета:) *Шта се десило са тим електрицитетом?* |
| *Кретање* | Репродуктивна | *Где год погледаш око себе нешто се креће. Можеш ли да ми набројиш шта се све креће ? Како знамо да се нешто креће ? Како знамо да нешто мирује ?* |
| Генеративна | *Да ли се ја крећем ? Како знаш да се ја крећем ? Шта видиш па знаш? Како знамо да нешто мирује ? Да ли ја мирујем ? Како знаш да ја мирујем ? Шта видиш па знаш ?* |